स्वास्थ्य बीमा प्रीमियम के संबंध में कटौती सीमा बढ़ाकर 15,000 से 25,000 रुपये की गयी है। वहीं, वरिष्ठ नागरिकों के मामले में इसे 20,000 रुपये से बढ़ाकर 30,000 रुपये करने का प्रस्ताव किया गया है। यह भी प्रस्तावित है कि अत्यंत वरिष्ठ नागरिक (८० वर्ष या अधिक) के मामले में सीमा 60,000 रुपये से बढ़ाकर 80,000 रुपये कर दी जाए। देखने में तो यह अच्छा प्रयास लगता है लेकिन देश में अभी तक 10 फीसदी से भी कम लोग बीमा के दायरे में हैं। दूसरी तरफ, स्वास्थ्य बीमा जैसे कार्यक्रम तभी सफल होते हैं, जब देश का स्वास्थ्यतंत्र मजबूत व प्रभावशाली हो। स्वास्थ्यतंत्र की मजबूती के संदर्भ में भी इस बजट में कोई चर्चा नहीं है।